**D I S P O Z I Ț I A**

 **nr. 256 din 31 mai 2021**

**privind încetarea contractului de management pe perioada asigurării interimatului al** **domnului** **Moldovan Marius-Cristian, începând cu data de 01.06.2021**

Președintele Consiliului Județean Cluj,

Analizând referatul nr. 19604/28.05.2021 al Direcției Generale Buget-Finanțe, Resurse Umane, prin care supune aprobării încetarea contractului de management pe perioada asigurării interimatului al domnului Moldovan Marius-Cristian, începând cu data de 01.06.2021,

Luând în considerare prevederile:

* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 32 alin. (1) lit. b) din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
* art. 15 alin. (1) lit. a) din Contractul de management pe perioada asigurării interimatului nr. 35499/20.10.2020, cu modificările şi completările ulterioare;

 În temeiul drepturilor conferite de art. 196 alin. 1 lit. b) din Ordonanța de Urgență nr. 57/2019 privind Codul Administrativ cu modificările şi completările ulterioare,

**D I S P U N E :**

**Art. 1. (1)** Cu data de **01.06.2021,** încetează contractul de management pe perioada asigurării interimatului nr. 35499/20.10.2020, al domnului **Moldovan Marius-Cristian**, manager interimar al Şcolii Populare de Arte „Tudor Jarda” Cluj-Napoca,

 **(2)** Predarea-preluarea gestiunii aferente funcţiei de manager al Şcolii Populare de Arte „Tudor Jarda” Cluj-Napoca se va face pe bază de protocol.

**Art. 2.** Cu ducerea la îndeplinire şi punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane.

**Art. 3.** Prezenta dispoziție se comunică prin email domnului **Moldovan Marius-Cristian**, Şcolii Populare de Arte „Tudor Jarda” ,Direcției Generale Buget-Finanțe, Resurse Umane, precum şi Prefectului Județului Cluj.

**P R E Ş E D I N T E , CONTRASEMNEAZĂ:**

 **SECRETAR GENERAL AL JUDEȚULUI**

 **Alin TIŞE Simona GACI**